[{"text_idx": "#000000", "text": "La\u0308a\u0308nemere veebiviktoriin 2021 on osalemiseks avatud!"}, {"text_idx": "#000001", "text": "UNESCO u\u0308hendkoolide vo\u0303rgustiku La\u0308a\u0308nemere Projekti veebiviktoriin on saanud avapaugu ja ootab ja\u0308rgneva kuu jooksul noori osalejaid u\u0308heksast riigist, kes omavahel La\u0308a\u0308nemere ja maailma kohta info otsimises mo\u0303o\u0303tu vo\u0303tavad! See on hea vo\u0303imalus tabada mitu tarkuse ka\u0308rbest korraga \u2013 o\u0303ppida La\u0308a\u0308nemere kohta, saada keskkonnateadlikumaks, parandada enda info otsimise oskusi ja o\u0303ppida inglise keelt."}, {"text_idx": "#000002", "text": "Ta\u0308navu on viktoriini siduvaks teemaks \u201cKliimamuutused ja ra\u0308nne\u201d. Veebiviktoriini nutikad ku\u0308simused on kogutud BSP koordinaatoritelt ja koosto\u0308o\u0308partneritelt erinevatest UNESCO u\u0308hendkoolide La\u0308a\u0308nemere Projekti vo\u0303rgustikuga liitunud riikidest. Na\u0308iteks esitasid sel aastal Eestist ku\u0308simusi MTU\u0308 Mondo, Vaibla Linnujaam ning merebioloog Jonne Kotta. Viktoriin on vormistatud mugavalt Walk & Learn poolt loodud veebiviktoriini e-platvormile, mis arvestab automaatselt osalejate punkte."}, {"text_idx": "#000003", "text": "Lae alla veebiviktoriini eestikeelne poster:"}, {"text_idx": "#000004", "text": "Lae alla veebiviktoriini ingliskeelne poster:"}, {"text_idx": "#000006", "text": "Viktoriinis vo\u0303ivad osaleda ko\u0303ikide koolide o\u0303pilased, kes inglise keelt oskavad, kuid vaid UNESCO u\u0308hendkoolide vo\u0303rgustiku koolide o\u0303pilased saavad osaleda auhindade loosimises. Eesti parimaid osalejaid ootavad Eesti mahetootjate tooted (viktoriini sponsoriteks on ta\u0308navu Karli ja Linda maiustused, Minna marmelaadid, Mahena\u0308ksivabrik Su\u0308u\u0308 a\u0308a\u0308 ning Taali mesila) ning osalemisvo\u0303imalus purjeo\u0303pperetkel Soome vo\u0303i teadlaskogemus to\u0308o\u0308varjupa\u0308eval 2022. aasta suvel. Seega on va\u0308ga hea po\u0303hjus enne viktoriinil osalemist ka meie vo\u0303rgustikuga liituda, loe liitumisest siin! Lisaks panevad eriauhindu va\u0308lja MTU\u0308 Mondo ning Rohelise kooli programm."}, {"text_idx": "#000007", "text": "O\u0303iged vastused postitame BSP rahvusvahelisele kodulehele jo\u0303uludeks (nii ka\u0308esolevale lehele kui ka ingliskeelsele). Osalejate punktiskoorid ja auhinnasaajate nimekirja saadame otse osalejate meiliaadressidele, mis viktoriinivormis esitatud. Osalejate nimesid ja edetabeleid ei avalikustata."}, {"text_idx": "#000009", "text": "Vo\u0303imalusel ootame va\u0308ga o\u0303pilastelt, o\u0303petajalt ja loodushuvilistelt viktoriinile tagasisidet, palume saata see korraldajale: maria.ivanova@tartuloodusmaja.ee. Tahaksime teada, kas osalejatel oli huvitav seda teha, missugused ku\u0308simused olid keerulised ja kuidas neile meeldis viktoriini u\u0308lesehitus."}, {"text_idx": "#000010", "text": "Viktoriin on avatud 1. novembrist 6.detsembrini 2021!"}]